Miestny podnik verejnoprospešných služieb Petržalka
851 01 Bratislava, Čapajevova 6

                                                                                                                                                                                                                                                                                                                                                                                                                                                                                                            

PLNENIE ROZPOČTU K 31.12.2008

Obsah :

1.	Úvod .......................................................................................................................	str. 2	
2.	Vyhodnotenie záväzných ukazovateľov ................................................................	str. 2	
3.	Investície ................................................................................................................	str. 3	
4.	Vyhodnotenie plnenia opatrení ..............................................................................	str. 4	
5.	Vyhodnotenie plnenia rozpočtu príjmov a výdavkov ............................................	str. 4	
6.	Vyhodnotenie nákladov a výnosov podľa prevádzok ............................................	str. 4	
	6.1. Prevádzka Zelene ............................................................................................	str. 5	
	6.2. Prevádzka Dielne ............................................................................................	str. 6	
	6.3. Prevádzka Komunikácií ..................................................................................	str. 8	
	6.4. Prevádzka  Dopravy a odpadového hospodárstva ..........................................	str. 8	
	6.5. Správa majetku a hospodárska správa ............................................................	str. 9	
7.	Vyhodnotenie tvorby a čerpania fondov ................................................................	str. 9	
8.	Vyhodnotenie pohľadávok a záväzkov ..................................................................	str. 10	
9.	Vyhodnotenie neproduktívnych nákladov .............................................................	str. 11	
10.	Vyhodnotenie nákladov na zber, prepravu a zneškodňovanie odpadu ..................	str. 11	
11.	Záverečné zhodnotenie ..........................................................................................	str. 12	
12.	Finančné vysporiadanie .........................................................................................	str. 12	

V Bratislave, 9.2.2009		
	 Ing. Pavol Kleinert	
	  riaditeľ MP VPS	

1.	ÚVOD

MP VPS je príspevková organizácia zriadená mestskou časťou Bratislava – Petržalka, ktorej činnosť je zameraná na čistenie a údržbu verejných priestranstiev, chodníkov a komunikácií, verejných detských ihrísk a zelene. 
Hodnota majetku k 31.12.2008 podľa nového účtovania pri rozdelení, majetok mestskej časti je v sume 92 408 tis. Sk. Počet zamestnancov ku dňu 31.12.2008  :  80

Činnosť podniku v priebehu roka bola zameraná na zvýšený rozsah nových úloh. Okrem štandardných činností z minulých období boli to tieto nové úlohy :

•	Údržba zelene na nových plochách v lokalite Ovsište, MC, Dvory 4-6 v rozsahu 31,2 ha,
•	Údržba zelene na 11 základných školách v rozsahu 7,7 ha,
•	Obnova 15 detských ihrísk v rozsahu projektovej a realizačnej prípravy, realizácia terénnych úprav, dopadových plôch a plotových zábran proti psom,   
•	Výstavba zberného dvora s cieľom zabezpečiť zber veľkorozmerového odpadu a elektrošrotu od obyvateľov Petržalky, 
•	Spracovanie projektovej dokumentácie pre výstavbu nových kontajnerových stanovíšť a uzatváranie existujúcich stanovíšť a spracovanie metodického postupu pre vykonávanie inžinierskej činnosti v súlade so stavebno územnými podmienkami.
  
Priebežne počas roka podnik  zabezpečil najpotrebnejšie strojné vybavenie, aby bolo možné pri rozsiahlej činnosti vykonávať presun pracovníkov, kosenie trávy, zvoz trávy, orezávanie a štiepkovanie kríkov a konárov. V priebehu roka bolo zakúpené vozidlo mikrobus Renault Masters, štiepkovač, ťažný lisovací zberač, hrabačka a zberač trávy. Doplnená bola kosačka Etesia o kabínu a snehovú radlicu.
V rámci racionalizačných opatrení bol zakúpený 8 m3 lisovací kontajner na zhutňovanie odpadu najmä z odpadkových košov, aby odvoz odpadu na skládku odpadu bol ekonomickejší. Tým bolo dosiahnuté, že miesto 4 –5 odvozov voľne naložených kontajnerov je vykonaný len 1 odvoz.    
     Racionalizačné opatrenie bolo vykonané aj v rámci organizačnej štruktúry. Pôvodný stav 13 administra-tívnych bol znížený o 4 pracovníkov. V súčasnosti podnik eviduje 9 administratívnych pracovníkov. Pracovné náplne boli skumulované do zostávajúcich referátov. Zníženie počtu pracovníkov sa v závere roka ukázalo ako efektívne. Napriek tomu podnik plánuje v roku 2009 rozšíriť stav o 1 pracovníka s prevažujúcou agendou v rozpočtovej oblasti, kalkuláciou prác a dodávok a normovaním práce. Práce budú súvisieť najmä s obnovou detských ihrísk a výstavbou kontajnerových stanovíšť. Súčasťou práce bude aj agenda účtovného sledovania majetku, skladových zásob, objednávanie zariadení pre detské ihriská a kontajnerové stanovištia, inventarizácia a spracovávanie podnikových rozpočtov.   

2.	VYHODNOTENIE ZÁVÄZNÝCH UKAZOVATEĽOV
                                                                                                                                                        / v tis. Sk /
Názov záväzného ukazovateľa	Rozpočet	Skutočnosť	% plnenia	Presun do r. 2009	
Transfer z rozpočtu MČ na prevádzku	28 125	28 125	100,00		
					
Kapitalový transfer na obnovu VDI	6 160	4 813 	64,9	1 347	
Kapitalový transfer  na zberný dvor	2 000	2 000	100,0		
Kapitalový transfer na strojné vybavenie	1 000	1 000	100,0		
Investície	10 200	9 245	90,6		
Mzdové prostriedky	15 840	15 351	0,97		
Náklady	78 668	77 959	100,37		
Výnosy vlastné	6 362	5 467	0,85		
Odpisy majetky MČ	44 181	44 379 	100,45		
Odpisy majetky MP VPS	1 650	1 837 	100,45		
Výsledok hospodárenia	0	12			
Poznámka : 
Majetok obstaraný z prostriedkov zriaďovateľa a prevodom správy nemajú mať vplyv na výsledok hospodárenia. Z toho dôvodu sa odpisy takéhoto majetku účtujú súčasne aj do výnosov /účet 692/
Výsledok hospodárenia

Podnik ku 31.12.2008 účtovne vykazuje zisk v hodnote :	11 684,38	Sk	
Celkové náklady ku 31.12.2008 boli vo výške :	77 959 702,50	Sk	
Celkové výnosy ku 31.12.2008 boli vo výške :	77 971 386,88	Sk	

Mzdy.
		           	
Mzdy – skutočnosť :	15 351	tis. Sk	/ pri počte pracovníkov 80/	
V tom :				
Odmeny za zimnú pohotovosť	412	tis. Sk	január, február, november, december	
Mzdy za nadčasy		147	tis. Sk		
Odmeny, jubileum		1 599	tis. Sk		
Prašné prostredie	97	tis. Sk		
Príplatky	147	tis. Sk		
Náhrady	41	tis. Sk		
Priemerný počet zamestnancov	80			
Priemerná mzda	16 390	Sk		

3.	INVESTÍCIE

Sumy v tabuľke sú uvádzané v Sk
Dlhodobý hmotný majetok	2007	Obstaranie 2008	2008	
		Z kapitál. transféru	Z vlastných zdrojov	Zaradené	
Kabína k Etezii			331 647,20	331 647,00	
Snehová radlica MV 124 k Etesii			67 900,00	67 900,00	
Zberací voz na trávu Pottinger			40 250,00	40 250,00	
Hrabačka Pavúk			34 000,00	34 000,00	
Zemný vrták T-135 HO			59 973,90	59 973,90	
Nakladač UNC 060 výmenou za gener.			413 455,00		
Osob. automobil Mazda Xedos -prevod				954 946,05	
Štiepkovač Green Mech + kardan			330 819,00	330 819,00	
Stroje s príspevkom z rozpočtu MČ 					
Dodávkové vozidlo Renault Masters		259 189,30	239 810,70	499 000,00	
Ťažný lisovací zberač na trávu Pottinger		452 949,70		452 949,70	
Lisovací kontajner 8 m3		287 861,00		287 861,70	
Stroje s príspevkom spolu		1 000 000,00			
Zberný dvor	133 530,80	2 000 000,00	245 099,00		
Revitalizácia VDI /zostatok 1 346 188,70/		4 813 811,30			
SPOLU ku 31.12.2008	133 530,80	7 813 811,30	1 762 954,8	3 059 346,65	

Okrem uvedeného nákupu bol vykonaný bezplatný prevod osobného automobilu Mazda XEDOS s nulovou zostatkovou hodnotou, z majetku MČ Petržalka do majetky MP VPS. Zaobstáravacia cena automobilu bola 954,9 tis. Sk.
Z  poskytnutého kapitálového transféru v celkovej sume 9 160 tis. Sk bol v plnom rozsahu využitý kapitálový transfér na výstavbu zberného dvora a na zakúpenie strojných zariadení. Pri nákupe dodávkového automobilu Renault bola suma na úhradu doplnené čiastkou 239,8 tis. Sk z vlastných zdrojov.
Nečerpanie kapitálového transféru v sume 1 346,1 tis. Sk  na obnovu detských ihrísk bolo spôsobené tým, že v závere roka sa rozhodovalo o nevhodnosti umiestňovať detské prvky do prichádzajúceho zimného obdobia a tým možnosť čiastočného znehodnotenia prvkov. Nové zariadenia by neboli využívané najbližších 4 mesiacoch počas nepriaznivého počasia. Z tohto dôvodu nebola ukončená rozpracovaná výstavbu na ihriskách Gessayova, Holíčska a Budatínska. Montáž detských prvkov bude vykonaná na začiatku roka 2009 s predpokladom do 30. marca. O presun nečerpaných kapitálových financií z roku 2008 na čerpanie v roku 2009 /účet 355/ požiada podnik Miestne zastupiteľstvo pri úprave plánu.  
4.	VYHODNOTENIE PLNENIA OPATRENÍ Z PLNENIA ROZPOČTU ZA I. POLROK 2008.
Zo záverov prerokovania plnenia rozpočtu ku I. polroku 2008 Miestnemu podniku nevyplynuli konkrétne opatrenia. Hlavnou úlohou bolo vykonať úsporné opatrenia, aby podnik pri koncoročnom vyhodnotení nevykazoval stratu. Táto úloha bola splnená a podnik ku dňu 31.12.2008 vykazuje zisk v hodnote 12 tis. Sk

5.	VYHODNOTENIE PLNENIA ROZPOČTU NÁKLADOV A VÝNOSOV ZA ROK 2008. 

Rozpočet nákladov za rok 2008 :	78 668	tis. Sk	
Skutočnosť k 31.12.2008 :	77 959	tis. Sk	
Plnenie k 31.12.2008 :		99,09	%	

Rozpočet výnosov za rok 2008:	78 668	tis. Sk	
Skutočnosť k 31.12.2008 :	77 971	tis. Sk	
Plnenie k 31.12.2008:		99,11	%	

Rozpočet nákladov a výnosov :  	12	tis.Sk	

6.	VYHODNOTENIE NÁKLADOV A VÝNOSOV PODĽA JEDNOTLIVÝCH PREVÁDZOK.

6.1.	Prevádzka Zeleň.

Materiál, ND, pohonné hmoty :	2 602	tis. Sk		Tržby :		231	tis. Sk	
Oprava a údržba :	216	tis. Sk					
Služby odpad :	221	tis. Sk					
Mzdy a odvody :	7 253	tis. Sk					
Soc. náklady :	399	tis. Sk					
Prac. obuv, odev :	108	tis. Sk					
S p o l u  n á k l a d y :	10 799	tis. Sk					

Miestnemu podniku verejnoprospešných služieb boli v závere roka 2007 pridelené na údržbu zelene nové plochy v lokalite Stará Petržalka, Dvory IV-VI a Ovsište. Vzhľadom na to že sa jednalo o pomerne rozsiahle plochy zelene podnik zhodnotil, akým spôsobom boli nové úlohy zvládnuté, s akými problémami sa podnik stretol počas údržbou a aké opatrenia plánuje vykonať pre prácu v budúcom období.  

Miestny podnik VPS do roku 2007 zabezpečoval údržbu zelene v rozsahu :
Materské školy – 19 areálov	5,0 ha	
Dočasná zeleň	21,0 ha	
SPOLU	26,0 ha	

V roku 2008 bol zvýšený rozsah na údržbu zelene na :
Materské školy – 19 areálov	5,0 ha	
Dočasná zeleň	21,0 ha	
Lokalita 2 - DVORY 4-6, Zadunajská, MC, Ovsište	31,28 ha	
Základné školy – 11 areálov	9,0 ha	
Spolu	40,28 ha	

Zahájenie prác na novopridelených plochách bolo charakterizované tým, že na plochách neboli predtým vykonaná niektorá predchádzajúca údržba. Na plochách bolo lístie z jesene r. 2007 a bol deficit orezávania kríkov počas minulých 3 rokov. Tieto práce boli vykonané nad predpokladaný rámec ročnej činnosti. Práce boli zvládnuté do konca marca. Pri jarnom oreze, ktorý bol vykonaný v predstihu v porovnaní s ostatnými dodávateľmi nám významne pomohlo zakúpenie novej drvičky konárov. 

Činnosť prevádzky podľa obdobia : 
Od 1.1. do 30.3. - bolo vykonávané vyčistenie od jesenného lístia, jarné vyhrabávanie, orezy kríkov a drevín do 5 cm, pravidelný zber odpadu a nečistôt na plochách dočasnej zelene ( 1x týždenne ) a práce podľa požiadaviek MÚ,
Od 1.4. do 14.4. - pokračovanie orezov drevín nad 5 cm na dočasných plochách a MŠ, 
Od 4.4. do 7.5. – prvá kosba,
Od 19.5. do 6.6. – 2. kosba,
Od 15.4. do 30.6. - kosba dočasných plôch v plnej výmere 2x, kosba Námestia povstania Českého ľudu 3 x, kosba a čistenie netrávnatých plôch v areáloch MŠ 2x, kosba areálov VDI 2x, 
Od 1.1. do 30.6. - externé zákazky, kosba a čistenie 2x, práce na zabezpečenie chodu MP VPS, likvidácia haluziny štiepkovaním, údržba a opravy strojového parku, čistenie a odvoz odpadu na brehoch Chorvátskeho ramena,
Od 18.6. do 18.7.- 3. kosba,
Od 11.8. do 5.9. – 4. kosba
Od 16.9. do 14.10 – 5. kosba
V závislosti na vegetácii bol postup v kosbe podľa jednotlivých lokalít zvolený v poradí stará Petržalka, Dvory VI-V, Dvory IV /MC/, Ovsište. V prestávkach medzi jednotlivými kosbami sa vykonávali kosby dočasných plôch :
-	3 kosby, pričom na Námestí májového povstania českého ľudu bolo vykonaných 6 kosieb aj v súvislosti so spoločenskými akciami, ktoré tam boli vykonávané,
-	6 kosieb v areáloch MŠ,
-	3 kosby v areáloch ZŠ.
Z hľadiska kosenia je možné zhodnotiť jednotlivé etapy činnosti nasledovne :
Kosba - bola v prvom rade vykonávaná účelovými strojmi Belos a Etezia, ktoré sú vybavené žacími bubnami. Stroje sa uplatnili hlavne na plochách kde bola potrebná vyššia obratnosť. Na väčších plochách bola kosba vykonávaná traktorom Z6211 s rotačnou kosou strojom ŽTR. Kosenie na menej prístupných miestach bolo vykonávané krovinorezmi. Vlastné kosenie bolo vykonávané v podstate bez problémov. Pri zabezpečení kosby sa pozitívne prejavilo zakúpenie žacieho bubna na stroj Belos a kosačky Etezia. 
Zhrabávanie a zber trávy – počas prvých 2 kosieb bolo zhrabávanie trávy na väčších plochách vykonávané traktorom Z 6211 s hrabicovou hrabačkou. Na menších plochách ručne.  Pri tejto činnosti sa nám začalo prejavovať nestíhanie termínov na ukončovanie kosby podľa našich predpokladov. Pre zvýšenie efektívnosti boli zakúpené ďalšie prídavné zariadenia za traktor, prstová hrabačka a zberací voz, v oboch prípadoch už predtým používané, značky Plottinger. Využívanie novozakúpených prídavných zariadení prinieslo vyššiu efektívnosť pri práci a pri ďalších kosbách už podnik vykonával kosbu jedného cyklu synchrónne s ostatnými dodávateľmi. Pre dozber rozmetanej trávy po okolitých chodníkoch bol zakúpený vysávač. 
Pre vyššiu účinnosť pri kosení a zbere trávy podnik plánuje zakúpenie samozberného stroja, ktorý dokáže vykonávať aj zber lístia. Kúpna cena takého stroja je cca 1,6 mil. Sk bez DPH. 
V priebehu kosby vyskytli sa zo strany obyvateľov sťažností na odstraňovanie pokosených kôp trávy. Príčinami boli tieto faktory :
•	z ekonomického hľadiska bola tráva ponechávaná na doschnutie v priebehu 3-4 dní, aby náklady na prevoz a uskladnenie boli znížené,
•	ručný zber bol náročný na fyzickú vyspelosť pracovníkov,
•	výnimočne jarné daždivé obdobie spôsobovalo zrýchlený nárast a súviselo s tým väčšie množstvo trávy oproti minulým obdobiam,
•	v niektorých prípadoch sa odstraňovanie trávy týkalo aj zanedbanosti zo strany pracovníkov. Podľa zistených nedostatkom snažili sa vedúci pracovníci urýchlene vykonávať nápravu. Sťažnosti zo strany obyvateľov sme operatívne riešili a nedostatky odstraňovali. V konečnom dôsledku sme boli za upozornenia povďační, ich pripomienky sme považovali za pomoc pri kontrolnej činnosti.    
Odvoz organického odpadu na skládku pre kompostovanie – odvoz organického odpadu na kompostovanie bol možný na najbližšiu skládku sú v Bernolákove. Preprava bolo vykonávaná kontajnerovými vozidlami LIAZ, pretože preprava traktormi po komunikáciách I. a II. triedy nie je možná. S týmto spôsobom prepravy je spojená prekládka organického odpadu do kontajnerov a pomerne nízke tonážne využitie vozidla. Nevyhnutnosťou je preto urýchlené zakúpenie nákladného stredotonážneho vozidla s nízkou korbou. Vlastníctvom vozidla sa zvýši efektívnosť práce, pretože tráva na odvoz bude nakladaná v mieste jej zberu, nebude potrebná prekládka a bude priamo odvážaná na kompostovanie. Vozidlo by slúžilo aj na prepravu strojov a náradia do lokality, kde sa má kosba vykonávať. Podnik plánuje takýto typ vozidla zakúpiť na začiatku roka 2009. 
Práce boli vykonávané s dlhoročnými pracovníkmi podniku. S prácou strojníkov, traktoristov, a koscov s krovinorezmi neboli námietky. Určité nedostatky sa objavovali pri práci ručných pracovníkov pri zhrabávaní trávy, alebo zbere nečistôt. Podnik bude musieť v tomto smere  zvýšiť organizáciu práce a kontrolnú činnosť. Na druhej strane nepriaznivým zistením je aj skutočnosť, že vo všetkých robotníckych kategóriách sa začína prejavovať ich akútny nedostatok. Už teraz má podnik problém s nedostatkom traktoristov. 
Na prevádzke zelene pracoval nasledovný počet pracovníkov :

1	vedúci prevádzky	
1	pracovník mechanik zameraný na funkčnosť strojov, opravy a údržbu	
3	strojníci kosačiek,	
3	traktoristi	
6	pracovníci s krovinorezmi	
4	pracovníci na čistenie plôch	
10	ruční pracovníci na hrabanie a nakladanie trávy	
28	pracovníkov spolu	

V súvislosti s niektorými nedostatkami a skĺzom prác bolo rozhodnuté o odovzdávaní prác. Preberacím útvarom bolo Oddelenie životného prostredia MČ Petržalka.  Od  3 . kosby boli odovzdávajúcími protokolmi odovzdané vykonané práce. Bolo možné konštatovať, že od 3. kosby neboli vykazované sklzy oproti ostatným dodávateľom a vykonané práce boli v kvalite bežného štandardu. Bolo možné konštatovať, že pracovníci podniku zvládli nové rozšírené činnosti na úseku údržby zelene. Počas 2. a 3. kosby boli pracovníci ochotní pracovať v nadčasových hodinách v rámci možností mzdového ohodnotenia. 
Pri hodnotení sa môžeme oprieť aj o ohlasy občanov, ktoré boli prevažne kladné. Sťažnosti od obyvateľov boli za neodvezené kopy trávy spôsobené aj nedbanlivosťou niektorých našich pracovníkov. Iný druh sťažností sa týkal jarného radikálneho orezu kríkov. Títo sťažovatelia svoj postoj v neskoršom období prehodnotili, keď zistili, že kríkové skupiny orezom boli omladené. Boli aj sťažnosti, ktoré sa týkali čistoty plôch, najmä nečistôt, ktoré spôsobili najmä bezdomovci, alkoholici a nedisciplovanou mládežou. Tieto skupiny vytvárajú doslova smetiská v zónach zelene a na detských ihriskách, kde je možné sedieť.  
Pri prehodnotení činnosti na údržbe zelene je potrebné v ďalšom období sa venovať odstráneniu nedostatkov, ktoré popri tejto činnosti vyskytli a zabezpečiť podmienky pre jej úspešnejšie zvládnutie. Za hlavné opatrenia možno považovať :
-	zvýšiť organizačnú a kontrolnú činnosť prevádzky,
-	vyššou mierou motivovať pracovníkov k vykonávaniu prác formou odmien za presne definovanú činnosť, 
-	pre odvoz pokosenej trávy zabezpečiť nákup nákladného vozidla,
-	zakúpiť profesionálny samozberný stroj, ktorý bude okrem zberu trávy vykonávať aj zber lístia

6.2.	Prevádzka Dielne a VDI

Materiál, ND, pohonné hmoty :	390	tis. Sk		Tržby :		109	tis. Sk	
Opravy a údržba :	55	tis. Sk					
Služby, odpad :	29	tis. Sk					
Mzdy a odvody :	2 076	tis. Sk					
Soc. náklady :	77	tis. Sk					
Ost. náklady /obuv, odev/ :	55	tis. Sk					
S p o l u  n á k l a d y :	2 682	tis. Sk					

Činnosť prevádzky bola zameraná na obnovu detských ihrísk v rozsahu schválenej revitalizácie Miestnym zastupiteľstvom MČ Petržalka. Na obnovu bolo určených 18 ihrísk. Po spracovaní rozpočtov na jednotlivé ihriská nebolo možné na obnovu určiť všetky ihriská. Priemerná kalkulácia rozpočtovaným dodávok na 1 ihrisko bola cca 400 tis. Sk vrátane DPH. Pri odsúhlasenom rozpočte 6,160 tis. Sk na všetky ihriská bolo možné vykonať obnovu 15 ihrísk. Položkami rozpočtov boli :
•	výstavba základov plotových stĺpikov, dodávka a montáž oplotenia,
•	demontáž hracích prvkov, ktoré nespĺňajú kritériá európskej normy  EN 1177 : 1997. Sú to hlavne kovové preliezky, ktoré sú nebezpečné vlastnou konštrukciou, alebo majú dopadovú výšku viac ako 0,6 m resp 1,0 m a sú umiestnené na tvrdom asfaltovom povrchu, alebo na tráve. Takými sú preliezky tvaru zemegule, raketa, H preliezky. Pri odstránení týchto prvkov je potrebné likvidovať aj základy,
•	úprava betónových pieskových,
•	výkopy zeminy pre zhotovenie dopadových štrkových zón,
•	vyplnenie dopadových zón riečnym štrkom frakcie 0,4,
•	výstavba betónových základov pod hracie prvky,
•	montáže hracích prvkov,
•	inžinierska činnosť súvisiaca s výstavbou v rozsahu : zameranie existujúceho stavu a jeho zakreslenie, zakreslenie návrhu umiestnenia detských prvkov, konzultácie so zástupcami rodičov a vykonanie prípadných úprav, projekt ihriska, projekt osadenia základov do pôdorysu ihriska, spracovanie rozpočtu, objednávka hracích prvkov a riadiaca a investorská činnosť počas výstavby. Počas tejto etapy bola úzka spolupráca s rodičmi    

Tri ihriská, Andrusovova, Prokofievova a Pifflova boli presunuté na obnovu do roku 2009 s tým, že to budú prvé ihriska v roku, na ktorých na bude obnova vykonávať. Je predpoklad, že obnova týchto ihrísk bude vykonaná do konca marca 2009. Obnova bola vykonaná na 12 ihriskách  Hrobákova, Markova, Mlynarovičova, Gercenova, Harmanecká, Mamateyova, Wolkrova, Bzovícka, Šášovská, Žehrianska, Krásnohorská a Lachova – polícia. Z dôvodu nepriaznivého počasia v mesiacoch november a december rozpracovanými ihriskami zostali ihriská Gessayova, Holíčska, Budatínska. Bližšie zdôvodnenie rozpracovanosti je popísané bode  3. Investície. Ukončenie rozpracovaných ihrísk predpokladáme do do 15. marca 2009. Súčasťou rozpracovanosti je aj umiestnenie lavičiek a smetných košov na ihriskách, kde sú osadené detské hracie prvky.
Špecifikácia kapitálových výdavkov v Sk na obnovu ihrísk s požiadavkou na presun kapitálového transféru na rok 2009 :

	Detské ihrisko	Rozpočet / Sk/	Zrealizované /Sk/	Prenos do r. 2009 /Sk/	
1.	Budatínska č. 127	407 993	138 197	279 983	
2.	Bzovícka č. 147	462 596	398 817	36 056	
3.	Gercenova č. 6	448 902	358 310	18 909	
4.	Gessayova č. 63	410 230	132 624	393 489	
5.	Harmanecká č. 152	360 737	177 104	50 394	
6.	Holíčska č. 124	423 151	176 775	264 413	
7.	Hrobakova č. 70	395 344	333 064	57 894	
8.	Krásnohorská č. 149	419 973	216 750	82 767	
9.	Lachova č. 59	490 773	451 024	15 817	
10.	Mamateyova č. 42	416 456	295 797	31 786	
11.	Markova č. 112	228 126	157 117	14 751	
12.	Mlynarovičova č. 31	371 995	251 220	24 226	
13.	Šášovská č. 138	395 023	289 291	28 767	
14.	Wolkrova č. 14	428 011	295 600	33 695	
15.	Žehrianska č. 145	446 312	314 200	13 241	
16.	Andrusovova č. 83	55 988	55 988		
	Investičný sklad VDI	 	771 934		
	SPOLU	6 161 610	4 813 812	1 346 188	

Predmetom prenosu do roku 2009 sú v prvom rade hracie prvky na ihriská Budatínska, Gessayova a Holíčska v plnom rozsahu a čiastočne na ihriskách Harmanecká, Krásnohorská, Mamateyova a Wolkrova ktoré budú osadené do konca marca. V ostatných prípadoch sú to doplnky ihrísk – lavičky, smetné koše a recyklované dosky na všetky ihriská.  

Okrem prác na detských ihriskách pracovníci dielni vykonávali práce na oprave a údržbe zariadení verejných priestranstiev :
-	opravy trhových stolov, stánkov a technických zariadení na trhovisku Mlynarovičova,
-	opravy lavičiek na vonkajších priestranstvách na podnety občanov,
-	demontáže poškodených odpadkových košov, ich opravy a montáže opravených košov,
-	podľa požiadaviek investičného referátu MČ Petržalka odstraňovanie dopravných značiek pre vyhradené parkovanie,
Práce súvisiace s údržbou a opravami vlastných zariadení :
-	maliarske, stolárske a vodoinštalačné práce v administratívnej budove,
-	opravy pracovných strojov a prídavných zariadení,
-	príprava a oprava strojných zariadení pre údržbu zelene,
-	zámočnícke práce pri opláštení predných predajných stánkov na trhovisku Mlynarovičova,
-	oprava elektrických zariadení a osvetlenia na trhovisku Mlynarovičova,  

6.3.	Prevádzka Komunikácie

Materiál, ND, pohonné hmoty :	560	tis. Sk		Tržby :		103	tis. Sk	
Mzdy a odvody :	2 611	tis. Sk					
Soc. náklady :	160	tis. Sk					
Ost. náklady /obuv, odev/ :	20	tis. Sk					
S p o l u  n á k l a d y :	3 351	tis. Sk					

Náklady za zimnú službu za rok 2008 počas zimných mesiacov január, február, november a december boli vo výške 820 tis. Sk. Náklady nie sú totožné zo sumou, ktorá je uvádzaná pri vyhodnotení zimnej služby za zimné obdobie. Náklady za zimné obdobie 2007/08 boli vo výške 532 tis. Sk. 

Posypová soľ a drť	79	tis. Sk	
ND	11	tis. Sk	
Pohonné hmoty		30	tis. Sk	
Mzdy a odvody za pohotovosť	256	tis. Sk	
Zákonné odvody	156	tis. Sk	
S p o l u  n á k l a d y :	532	tis. Sk	

Zimné obdobie v I. polroku bolo mierne a  nespôsobilo zvýšené požiadavky na činnosť zimnej údržby. Miesto zimných prác bola vykonávaná bežná údržba chodníkov a komunikácií. V teplejšom období II. štvrťroka sa prevádzka zameriavala najmä na zóny so zvýšenou frekvenciou obyvateľov v obchodných, alebo oddychových zónach. Prioritami boli čistenia lokalít ako napr.  Petržalské korzo, Chorvátske rameno, námestia, zdravotné a pri nákupných strediskách. V ďalšom ročnom období sa prevádzka komunikácií zameriavala na čistenie vonkajších komunikácií podľa operatívnych požiadaviek. Snahou bolo dodržiavať pravidelný 2 mesačný cyklus čistenia. Tento v niektorých prípadoch nebol dodržiavaný z dôvodu nenaplneného plánovaného počtu pracovníkov na prevádzke. Na prevádzke je plánovaný stav 20 pracovníkov pre čistenie komunikácie. Z nezáujmu o túto neatraktívnu prácu nebol priemerný počet pracovníkov na prevádzke vyšší ako 14 pracovníkov.     
Po príchode zimného obdobia 2008/09 v mesiacoch november a december boli pracovníci nasadení do pohotovosti na zimnú údržbu, ktorá nebola prerušovaná. Počas pracovných hodín pracovníci vykonávali bežnú údržbu komunikácií, chodníkov a terás. 

6.4.	Prevádzka dopravy a odpadového hospodárstva.

Materiál, ND, pohonné hmoty :	523	tis. Sk		Tržby :				
Služby, odpad :	274	tis. Sk		Za služby	305	tis. Sk	
Mzdy a odvody :	2 795	tis. Sk					
Soc. náklady :	129	tis. Sk					
Obuv, odev :	34	tis. Sk					
Ost. náklady :	181	tis. Sk					
S p o l u  n á k l a d y :	3 936	tis. Sk					

Prevádzka dopravy neplní úlohu centrálneho zabezpečovania dopravy a mechanizácie. V súvislosti so zadelením vodičov a strojníkov na jednotlivé prevádzky a k starostlivosti o jednotlivé stroje sú strojné mechanizmy pridelené na jednotlivých prevádzkach. Prevádzka dopravy a odpadového hospodárstva je v prvom rade zameraná na odvoz odpadu kontajnerovými vozidlami z miesta sústredeného odpadu v areáli na Čapajevovej ulici a na odvod odpadu z trhovísk. Okrem odvozu odpadu v kontajneroch na skládky zabezpečovala prevádzka  aj odvoz odpadu zo smetných košov a v období od 15. mája do 15. septembra odvoz odpadu z areálu Draždiak.
V druhom polroku boli v areáli na Čapajevovej ulici pristavované kontajnery spoločnosti OLO a.s., do ktorých v obmedzených množstvách a sortimentoch nie nebezpečného odpadu mohli občania Petržalky dovážať veľkorozmerový odpad z domácnosti. Táto služba bola predchodcom budúcej služby, ktoré sa bude v roku 2009 vykonávať na vybudovanom zbernom dvore. Od pracovníkov obsluhy pri kontajneroch sa už začala vyžadovať vyššia zodpovednosť z hľadiska triedenia a manipulácie z odpadom.
V organizačnom začlenení do prevádzky je začlenená aj strážna, ktorá príjem odpadu zabezpečovala a kontrolovala mimo pracovnej doby.      

6.5.	Správa majetku a hospodárska správa.

Materiál, ND, pohonné hmoty :	118	tis. Sk		Tržby :			
Opravy a údržba :	17	tis. Sk		Za služby	185	tis. Sk	
Služby, odpad :	1 467	tis. Sk		Prenájom PDI a trhové stoly	1532	tis. Sk	
Mzdy a odvody :	3 136	tis. Sk		Ostatné výnosy :	113	tis. Sk	
Soc. náklady :	59	tis. Sk		Odpisy MČ Petržalka :	44 379	tis. Sk	
Obuv, odev :	40	tis. Sk					
Odpisy MP VPS :	1 835	tis. Sk					
Odpisy MČ Petržalka :	44 397	tis. Sk					
Ost. náklady :	2 223	tis. Sk					
S p o l u  n á k l a d y :	53 292	tis. Sk		S p o l u   t r ž b y :	53 292	tis. Sk	

V tom trhoviská :

Materiál, PHM	237	tis. Sk		Tržby :	2 889	tis. Sk	
El. energia, vodné, stočné	346	tis. Sk					
Odpady 	372	tis. Sk					
Opravy	62	tis. Sk					
Cestovné, telefóny	14	tis. Sk					
Mzdy a odvody :	1 147	tis. Sk					
Soc. náklady :	71	tis. Sk					
Odpis trh Mlynarovičova /VPS/	161	tis. Sk					
S p o l u  n á k l a d y :	2 410	tis. Sk					

    V tom strážna služba, upratovanie, WC – sad J. Kráľa :

Náklady :	1 472	tis. Sk		
		
V rámci činnosti hospodárskej správy boli zabezpečované práce v rozsahu minulých období, upratovanie a strážna služba v administratívnej budove na Čapajevovej ulici a verejného WC v Sade J. Kráľa v období od 15.marca do 30. novembra. Prevádzka WC je v dennom období počas pracovných dní od 14,00 do 20,00 hod., v sobotu, nedeľu a počas sviatkov od 9,00 do 20,00 hod. 	

7.	VYHODNOTENIE TVORBY A ČERPANIA FONDOV.
/ v Sk /
a/ Sociálny fond	Počiatočný stav k 1.1.2008	19 975,40	
Účet 472	Tvorba	168 590,00	
	Čerpanie	- 132 335,20	
	Konečný zostatok k 31.12.2008	56 230,20	
			
Čerpanie sociálneho fondu :   	Príspevok na stravovanie prac. MP VPS	55 986,00	
	Sviatok žien	15 000,00	
	Úmrtie	0,00	
	Mikulášske balíčky	61 349,20	
	Čerpanie spolu	132 335,20	
		         	         		        		 
a/ Fond rezervný	Počiatočný stav k 1.1.2008	136 098,80	
Účet 421	Tvorba : zisk z r. 2007	6 540,90	
	Čerpanie	0,00	
	Konečný zostatok k 31.12.2008	142 639,70	
8.	VYHODNOTENIE  POHĽADÁVOK A ZÁVÄZKOV.
Pohľadávky /Sk/ :
	Počiatočný stav k 1.1.2008	Konečný zostatok ku 31.12.2008	
311 – Odberatelia	556 305,80	429 516,60	
314 – Prevádzkové preddavky	57 253,00	1 400,00	
315 – Ostatné pohľadávky	138 491,40	27 920,50	
335 – Pohľadávky voči zamestnancom	97 487,57	66 499,99	
336 -  Zúčt. so soc. a zdravot. poisťovňami	0,00	9 083,00	
342 -  Ostatné priame dane	0,00	 419,00	
378 – Iné pohľadávky	50 000,00	50 000,00	
381 – Náklady budúcich  období	121 106,97	46 503,70	
385 – Príjmy budúcich  období	62 966,40	25 000,00	
SPOLU	1 771 738,14	656 342,79	

Účet 311 - Odberatelia

Rok	Neuhradené	
	Po termíne splatnosti	V termíne splatnosti	Celkom	
1994-1999	285 813,50	0,00	285 813,50	
2005	9 969,80	0,00	9 969,80	
2008		133 733,30	133 733,30	
Celkom	295 783,30	133 733,30	429 516,60	

Pohľadávky z rokov 1994 – 1999 neuhradili odberatelia :
Jacsa Alexander	Bratislava	v celkovej hodnote :  59 600,00 Sk	Exekúcia
Poz. stavby	             Pov. Bystrica	v celkovej hodnote :216 140,50 Sk	Konkurzné konanie
DUNKOVA		Bratislava	v celkovej hodnote :  10 073,00 Sk	Exekúcia
S P O L U			 			       285 813,50 Sk

Pohľadávky k 31.12.2008 po lehote splatnosti  nad 60 dní :   295 783,30 Sk

Obsah  účtov pohľadávok /Sk/ :
Účet	Obsah	Pohľadávka	
314	Prevádzkové preddavky		
	záloha BROBUGAS za fľaše	1400,00	
  315	Ostatné pohľadávky		
	•	Reštaurácia OÁZA	17 850,00	
	•	Prenájom trhových stolov ku 31.12.2008	10 070,50	
335	Pohľadávky voči zamestnancom		
	•	Martanovič	28 650,00	
	•	Nagy	23 000,00	
	•	ostatné pohľadávky	14 849,99	
378	Dotácia na kont. stojiská – MČ Petrž.	50 000,00	
381	Náklady budúcich období		
	•	Zák. poistenie motorových vozidiel 1-9/2009	46 503,70	
385	Príjmy budúcich období – stojisko Gwerkovej	25 000,00	
	Pohľadávky spolu :	544 524,00	
    Záväzky /Sk/ :
Účet	Obsah	Počiatočný stav ku 1.1.2008	Konečný zostatok k 31.12.2008	
321 000	Dodávatelia	156 254,30	89 545,00	
321 100	SLOVNAFT, a.s.	60 810,51	39 524,37	
323 100	Nevyčerpané dovolenku z roka 2008	0,00	544 524,00	
331	Zamestnanci	709 842,00	0,00	
336	Zúčt. so soc. a zdravot. poisťovňami	587 762,00	0,00	
341	Daň z príjmu	86 804,00	3 000,00	
342	Ostatné priame dane	100 365,00	0,00	
343	Daň z pridanej hodnoty	103 903,35	16 070,40	
379	Zrážky zamestnancov	18 536,00	0,00	
383	Výdavky BO - teplo 12/08	30 000,00	60 000,00	
854	Záväzky spolu :	1 166 150,16	752 663,77	
 	
Rozdiel pohľadávky – záväzky	656 342,79 – 752 663,77   =  96 320,98  Sk	
9.	VYHODNOTENIE NEPRODUKTÍVNYCH NÁKLADOV.
V priebehu obdobia od 1.1. do 31.12.2008 nevznikli neproduktívne náklady.

10.	VYHODNOTENIE NÁKLADOV NA ZBER, PREPRAVU A ZNEŠKODŇOVANIE ODPADU. 
MP VPS pri nakladaní s odpadom vznikli celkové náklady vo výške 6 864 tis. Sk.

Druh nákladu	Náklad /Sk/	
Náklady na prevádzku mechanizmov na odvoz odpadov 	2 630 413 	
Poplatky za uskladnenie odpadu na skládku	1 562 138	
Mzdové náklady prevádzky komunikácie	1 903 111	
Zákonné odvody prevádzky komunikácie	723 182	
Vrecia, náradie 	45 225	
Spolu	6 864 069	
11.	ZÁVEREČNE ZHODNOTENIE.
V súvislosti s novými úlohami a rozšírením existujúcich úloh, činnosť podniku bola charakterizovaná :
•	Aktivizáciou pracovníkov na splnenie nových pridelených úloh a plnenie pracovných povinností. V tomto smere sa podarilo podniku zvládnuť úlohy administratívnych pracovníkov pri kumulovaných činnostiach po znížení počtu o 4 pracovníkov. Pomerne uspokojivo je možné hodnotiť kladný prístup najmä pracovníkov na prevádzke zelene a prevádzky dielní. Obe prevádzky boli zaťažené vysokým nárastom úloh. Prevádzka zelene pri rozšírenej údržbe nových plôch a prevádzka dielní pri revitalizácii detských ihrísk.        
•	Úsporné a racionalizačné opatrenia a efektívne nakladanie s pridelenými financiami,
•	Vytvorenie pracovných podmienok nákupom strojných zariadení

Hodnotené obdobie bolo sledované z hľadiska pridelených financií v rámci rozpočtu na celý rok v súvislosti s nárastom cien energií, pohonných hmôt a poplatkov za uskladňovanie odpadu. 
Prvoradým úsilím počas celého roka bolo pracovné nasadenie všetkých pracovníkov. S tým je spojené aj vyššie ohodnotenie, bez ktorého tento vývoj by nebol udržateľný.  
Z hľadiska strojného zabezpečenia je potrebné zakúpiť nákladné vozidlo z nízkou korbou na odvoz biologického odpadu na regulovanú skládku, ktorá je v Bernolákove. Odvoz traktormi nie je možný, pretože nemôžu jazdiť po komunikáciách II. triedy a odvoz kontajnermi vozidlami LIAZ je nákladný.

12.	FINANČNÉ  VYSPORIADANIE.

•	Výsledný zisk vo výške 11 684,38 Sk /387,88 €/ navrhujeme použiť na tvorbu rezervného fondu účet 421 – Zákonný rezervný fond.
•	Nevyčerpaný kapitálovým transférom vo výške 1 346 188,70 Sk /44 685,25 €/ na obnovu detských ihrísk bol poukázaný na účet MČ Petržalka. Podnik bude žiadať úpravu rozpočtu - presunúť nevyčerpaný kapitálový transfér pre obnovu detských ihrísk v roku 2009      

Prílohy  :
		
Príloha č. 1 : Tabuľka – Plnenie rozpočtu nákladov a výnosov  ku 31.12.2008
Príloha č. 2 : Tabuľka – Náklady a výnosy podľa stredísk ku 31.12.2008
Príloha č. 3 : Tabuľka – Rozpis nájomcov nebytových priestorov v roku 2008
Príloha č. 4 : Záznam inventarizačnej komisie z inventarizácie majetku

V Bratislave  9.2.2009                                            Spracovali : Ing. Pavol Kleinert , Ing. Marta Lazarevičová